proxectonos/corpus_dominio_legal_administrativo_tmp huggingface dataset:
26/02/2015 | Administración LocalMunicipal
Porto do Son
Desistimento do procedemento de licitación do contrato de obra “Posta en valor do bordo litoral entre Porto do Son e o castro de Baroña”

Desistimento de procedemento de licitación Con data 18 de febreiro de 2015 a Alcalde-Presidencia do Concello de Porto do Son ditou resolución desistindo da licitación pública convocada para adxudicar o contrato de execución da obra “Posta en valor do bordo litoral entre Porto do Son e o castro de Baroña”, cuxo anuncio de licitación se publicou no BOP o 06/02/2015. O texto íntegro da resolución pode consultarse no perfil do contratante do Concello de Porto do Son. Contra esa resolución poderá interpoñerse recurso potestativo de reposición perante a Alcaldía- Presidencia no prazo dun mes, a contar desde o día seguinte á súa publicación. Se transcorrido un mes dende a interposición do recurso non se notificou resolución expresa do mesmo, terase por desestimado e poderase interpoñer recurso contencioso-administrativo ante o Xulgado do Contencioso-Administrativo no prazo de 6 meses, contados dende o día seguinte a aquel no que se entende desestimado. No caso de desestimación expresa do recurso de reposición o prazo para interpoñer o recurso contencioso- administrativo será de dous meses. Non obstante, pode interpoñerse directamente recurso contencioso- administrativo, no prazo de dous meses, a contar dende o seguinte día hábil á publicación desta resolución, na forma e cos requisitos esixidos na Lei 29/1998, de 13 de xullo, reguladora da Xurisdición Contencioso-Administrativa. Sen prexuízo da interposición de calquera outro recurso que os interesados estimen pertinente. Porto do Son, 19 de febreiro de 2015. O Alcalde-Presidente Asdo.: José Luis Oujo Pouso
26/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47769. Execución da memoria valorada. Concello e A Laracha

Concello da Laracha, solicita de Augas de Galicia por atoparse nas marxes do río Acheiro, a autorización de obras, no lugar de Beria, parroquia de Golmar (San Bieito), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47769. As obras solicitadas consisten na execución das obras reflectidas na memoria valorada “Afirmado y mejora de capa de rodadura de camino rural en Beira, parroquia de Golmar”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 09 de febreiro de 2015 O xefe do servizo territorial Néstor Rodríguez Arias
26/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xuros de contencioso e xustiprezo de contencioso AC/01/57.1 de Carballo

Pago XUROS DE CONTENCIOSO E XUSTIPREZO DE CONTENCIOSO de clave AC/01/57.1 no Concello de CARBALLO En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de CARBALLO, por mor das obras do proxecto AC/01/57.1 “ACONDICIONAMENTO DA ESTRADA AC-412. TREITO: CARBALLO-A SILVA”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de CARBALLO Lugar: Casa Consistorial do Concello de CARBALLO Data: 10 de marzo de 2015, de 11.00 a 11.30 horas Efectuarase polo pagador deste Servizo e en presencia do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 12 de febreiro de 2015. O xefe do Servizo Asdo.: FELIPE DE LA VEGA GÁNDARAS
26/02/2015 | Administración LocalMunicipal
Porto do Son
Aprobación do padrón fiscal da taxa pola prestación de servizos na Praza de Abastos

Aprobación do padrón fiscal da taxa pola prestación de servizos na Praza de Abastos O alcalde-presidente do Concello de Porto do Son ditou a resolución 97/2015 o 13 de febreiro de 2015, aprobando a matrícula anual, ano 2015, da taxa pola prestación de servizos na Praza de Abastos municipal segundo o seguinte detalle: a) Postos fixos: A matrícula acada un importe total de 2.546,12 euros (dous mil cincocentos corenta e seis euros con doce céntimos), e que comeza por Ines Carolina Minzu Sabates, Joaquín e remata por Julio Jesus Barran Millor, Manuela. b) Postos eventuais: A matrícula acada un importe total de 833,70 euros (oitocentos trinta e tres euros con setenta céntimos), e que comeza por Camila Belen Chancosa Auria, José e remata por Steven Edward Conde Zubair, Carmen. c) Establécense os seguintes períodos de pagamento, para cada trimestre do ano 2015: d) A matrícula da taxa estará exposta ao público por un prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no artigo 102.3 da Lei xeral tributaria. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD lexislativo 2/2004 de 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da xurisdición contencioso-administrativa. O alcalde José Luis Oujo Pouso
26/02/2015 | Administración LocalMunicipal
Monfero
Anuncio aprobación inicial do Regulamento municipal regulador do rexistro contable de facturas do Concello de Monfero

O Pleno do Concello de Monfero, en sesión ordinaria celebrada o día 14/02/2015, acordou a aprobación inicial do Regulamento Municipal Regulador do Rexistro Contable de Facturas do Concello de Monfero. En cumprimento do disposto nos artigos 49 e 70.2 da Lei 7/1985, de 2 de abril, reguladora das bases do réxime local, e no artigo 56 do Real decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia da Coruña, para que poida ser examinado e se presenten as reclamacións que se estimen oportunas. Se transcorrido devandito prazo non se presentara ningunha reclamación, considerarase aprobado definitivamente o devandito acordo. En Monfero, 18 de febreiro de 2015 O Alcalde, Asdo.: Benjamín M. Rodríguez Abad
26/02/2015 | Administración LocalMunicipal
Porto do Son
Anuncio de licitación do contrato de obra “Posta en valor do bordo litoral entre Porto do Son e o castro de Baroña”

Anuncio de licitación O Concello de Porto do Son convoca licitación pública para adxudicar o contrato de execución da obra “Posta en valor do bordo litoral entre Porto do Son e o castro de Baroña”. 1.–Poder adxudicador. a) Organismo: Concello de Porto do Son. b) Dependencia que tramita o expediente: Secretaría do Concello. c) Obtención de documentación e información: Secretaría do Concello de Porto do Son: R/ Atalaia, s/n – 15970 Porto do Son (A Coruña). Teléfono: 981 86 74 12. Fax: 981 76 73 58. Perfil do contratante http://www.portodoson.org/index.php/2012-02-29-10-41-25/perfil-do-contratante.Data límite de obtención de documentación e información: día anterior ao de remate do prazo de presentación de proposicións.2.–Obxecto do contrato. a) Tipo: contrato administrativo de obra. b) Descrición: execución da obra descrita no proxecto modificado “Posta en valor do bordo litoral entre Porto do Son e o castro de Baroña”. c) División por lotes: non. d) Lugar de execución: Treito entre o núcleo de Porto do Son e o castro de Baroña. e) Execución e entrega: 1.–Prazo de execución: 4 meses (120 días). 2.–Lugar de entrega: Porto do Son.3.–Prórroga: non. f) CPV: 45213316-1 Traballos de instalación de pasarelas.3.–Tramitación e procedemento. a) Tramitación: urxente. b) Procedemento: aberto con multiplicidade de criterios de valoración. c) Criterios de adxudicación: cláusula 14.ª do prego de cláusulas administrativas particulares aprobado por decreto da Alcaldía núm.66/2015, do 2 de febreiro.4.–Orzamento. a) Orzamento base de licitación: 278.300,00 euros. b) Valor estimado: 230.000,00 euros. c) IVE: 48.300,00 euros.5.–Garantías. a) provisional: non. b) definitiva: 5% do importe de adxudicación excluído o IVE.6.–Requisitos específicos do contratista. a) Clasificación: non se esixe. b) Solvencia económica e financeira e solvencia técnica e profesional: cláusula 19.ª do prego de cláusulas administrativas particulares.7.–Presentación de ofertas. a) Prazo: 13 días naturais desde o seguinte á publicación deste anuncio no BOP da Coruña. b) Lugar de presentación: Rexistro Xeral. c) Documentación a presentar: cláusula 11.ª do prego de cláusulas administrativas particulares.8.–Apertura de proposicións: cláusula 19.ª do prego de cláusulas administrativas particulares.9.–Custos de publicidade: de conta do adxudicatario.10.–Revisión de prezos: non. Porto do Son, 20 de febreiro de 2015. O alcalde-presidente Asdo.: José Luis Oujo Pouso
26/02/2015 | Administración LocalMunicipal
Vedra
Secretaría-Intervención
Expediente investigación acceso lavadoiro en Trobe

Iniciado expediente para investigar acceso a ben de titularidade municipal (lavadoiro en Gatente (San Andrés de Trobe-Vedra), por resolución da Alcaldía de data 11 de febreiro de 2015, e de conformidade co artigo 49 do Real decreto 1372/1986, do 13 de xuño, polo que se aproba o Regulamento de bens das entidades locais, sométese a información pública, polo prazo de un mes, a contar desde o día seguinte ao de publicación do presente anuncio no Boletín Oficial da Provincia de A Coruña. Durante o devandito prazo poderá ser examinado por calquera interesado nas dependencias municipais, en horario de 8.30 a 14.00 horas os luns, mércores e xoves, para que se formulen as alegacións que se estimen pertinentes. Vedra, 17 de febreiro de 2015 O ALCALDE, Carlos Martínez Carrillo
26/02/2015 | Administración LocalMunicipal
San Sadurniño
Aprobación inicial modificación de créditos nº 1/2015

O Pleno deste Concello, en sesión celebrada o pasado día 13/02/15, aprobou inicialmente o expediente de modificación de créditos nº 01/2015, de xeración de créditos por unha cantidade total de 207.294,69 € euros, dentro do orzamento do presente exercicio 2015. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 19 de febreiro de 2015. O Alcalde, Secundino García Casal.
26/02/2015 | Administración LocalMunicipal
Fene
Secretaría
Notificación a Luis Felipe Caiñas Concha por imposibilidade de realizala por outros medios

Logo de terlle incoado expediente de orde de execución a Ian William Xose Luis Garcia Villaraco Manguia polo estado dunha parcela (resolución da Alcaldía 855/2014 do 22 de agosto). Ante a imposibilidade de practicar a notificación persoal, de conformidade co disposto no artigo 59.5 da Lei 30/1992 de 26 de novembro de Réxime xurídico das administración públicas e do procedemento administrativo común, e despois de intentar a notificación en dúas ocasións no domicilio que figura no expediente, feito do que se ten constancia no mesmo, se procede a notificar mediante publicación no BOP e no taboleiro de anuncios do Concello de San Cristóbal de La Laguna a Ian William Xose Luis Garcia Villaraco Manguia a antedita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, faise saber ao interesado que o texto íntegro da incoación que se notifica está ao seu dispor no Departamento de Urbanismo do Concello de Fene, sito no 2º andar do edificio do Concello, Avda. do Concello, s/n para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o dito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Fene, 12 de febreiro de 2015 O alcalde Gumersindo Pedro Galego Feal
26/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xustiprezo xurado da obra AC/00/65.1 no Concello de Cabanas

Pago de xustiprezo xurado de clave AC/00/65.1 no concello de Cabanas En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executar o pagamento dos xustiprezos correspondentes aos expedientes de expropiación forzosa instruídos para o termo municipal de Cabanas, por mor das obras do proxecto AC/00/65.1 “Nova estrada de conexión da AC-141 coa N-651 en Vilar do Colo”, á relación de propietarios que figura exposta no taboleiro de anuncios do Concello referenciado. O dito pagamento terá lugar: Termo municipal de Cabanas Lugar: Casa consistorial do concello de Cabanas Data: 11 de marzo de 2015, de 10.30 a 11.15 horas Efectuarase polo pagador deste Servizo e en presencia do representante da Administración, e do alcalde e secretario do dito Concello. O que se fai público, para xeral coñecemento, advertindo aos interesados que o pagamento farase precisamente aos que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 12 de febreiro de 2015. O xefe do Servizo Asdo.: Felipe de la Vega Gándaras
26/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47244. Execución da memoria valorada. Concello de Carballo

Concello de Carballo, solicita de Augas de Galicia por atoparse nas marxes do río Anllóns, a autorización de obras, no lugar de San Martiño, parroquia de Carballo (San Xoán), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47244. As obras solicitadas consisten na execución das obras reflectidas na memoria valorada “Construción dun valado e actuación de mellora no parque urbano de San Martiño rn Carballo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 09 de febreiro de 2015 O xefe do servizo territorial Néstor Rodríguez Arias
18/02/2015 | Administración LocalMunicipal
Ares
Aprobación inicial orzamento 2015

Aprobado inicialmente en sesión ordinaria celebrada polo Pleno deste Concello, en data trece de febreiro do 2015, o Orzamento Xeral, Bases de Execucion e o cadro de persoal funcionario, laboral e eventual para o exercicio económico 2015, de acordo ao previsto no artigo 169 do Texto Refundido da lei Reguladora de Facendas Locáis aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días dende a publicación deste anuncio, aos efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non son presentadas reclamacións. En Ares, a 13 de febreiro do 2015. O Alcalde Asdo.: Julio Ignacio iglesias Redondo.
18/02/2015 | Administración LocalMunicipal
Oleiros
Áreas de Cultura, Educación e Deportes
Anuncio de procedemento aberto con multiplicidade de criterios de valoración

a) Organismo: Concello de Oleiros. b) Dependencia que tramita o expediente: Asesoría Xurídica de Cultura, Ensino, Deportes, Formación e Emprego e Xuventude. c) Obtención de documentación e información: edificio A Fábrica. Rúa do Inglés nº 13, 15172 Perillo-Oleiros. Teléfono: 981610000 Correo electrónico: xuventude@oleiros. org o Perfil do contratante.- http://www.contrataciondelestado.esd) Data límite de obtención de documentación e información: transcorridos quince días naturais contados a partir do día seguinte ao da publicación do último anuncio de licitación no BOP ou no perfil do contratante.2. OBXECTO DO CONTRATO: Execución do programa ocio-educativo e xestión do centro de lecer “Portaberta”. 3. PRAZO DE EXECUCIÓN: Dous anos. Prórrogas: poderá prorrogarse o contrato por anualidades, ata un máximo de 2 anos máis. a) Tramitación: ORDINARIA b) Procedemento: ABERTO c) Forma: PROCEDEMENTO ABERTO CON MULTIPLICIDADE DE CRITERIOS DE VALORACION d) Criterios de adxudicación: os establecidos no punto XI do prego.  Importe máximo anual: Importe sen IVE= 28.189,02 euros. Imposto sobre o valor engadido (IVE 10%)= 2.818,90 euros. Importe total anual (incluído IVE)= 31.007,92 euros. Importe sen IVE= 56.378,04 euros. Imposto sobre o valor engadido (IVE )= 5.637,80 euros. Importe total (incluído IVE)= 62.015,84 euros. Provisional: Non se esixe Definitiva: 5% do orzamento estimado do contrato. a) Clasificación: Non se esixe. b) Solvencia económica e financeira e solvencia técnica e profesional: criterios establecidos no punto XII do prego. a) Data límite de presentación de ofertas: quince días naturais contados dende o seguinte ao da publicación do último anuncio de licitación no BOP ou no perfil do contratante. b) Modalidade de presentación. Manual. c) Lugar de presentación: Rexistro Xeral de Entrada ubicado no edificio “A Fábrica”, no enderezo sinalado anteriormente. Horario: de 8:30 a 14:00 horas. d) DOCUMENTACIÓN A PRESENTAR: Presentarase en 3 sobres pechados, que conterán a documentación esixida na punto IX do Prego de cláusulas administrativas: • Sobre 1: “Documentación xeral”. • Sobre 2: Documentación referida aos criterios de valoración cuxa ponderación dependa dun xuízo de valor. • Sobre 3.- Documentación referida aos criterios de valoración cuxa ponderación non depende dun xuízo de valor. Os gastos correspondentes aos anuncios da licitación serán por conta do adxudicatario ata un importe máximo de 600 euros. Oleiros, a 5 de febreiro de 2015. O ALCALDE Asdo. Angel García Seoane
18/02/2015 | Administración LocalMunicipal
Mugardos
Prórroga da suspensión temporal da adicación parcial do voceiro do grupo municipal do Partido Popular

ANUNCIO PRÓRROGA DA SUSPENSIÓN TEMPORAL DA ADICACIÓN PARCIAL DO VOCEIRO DO GRUPO MUNICIPAL DO PARTIDO POPULAR O Sr. alcalde-presidente do Concello de Mugardos dictou, con data 09.02.2015 a resolución que de seguido se transcribe: “RESOLUCION DA ALCALDIA Nº 97/2015.- Visto o escrito presentado en data 4 de febreiro de 2015 (R. E. 643/04.022015), polo voceiro do Grupo Municipal do Partido Popular D. Vasile Daniel Nail Manning Tamborero no que solicita que se prorrogue a suspensión da súa adicación parcial ata novo aviso. E en uso das atribucións que me outorga o artigo 75.5 da Le 7/1985, do 2 de abril, reguladora das bases do réxime local, pola presente RESOLVO: Primeiro. –Acceder ao solicitado polo interesado e, en consecuencia, prorrogar ata novo aviso do interesado, a suspensión da adicación parcial, suspensión que foi concedida pola Resolución da Alcaldía núm.48/2015 de data 22.01.2015, ao voceiro do Grupo Municipal do Partido Popular D. Vasile Daniel Nail Manning Tamborero. Segundo. –Notifíquese a presente resolución ao interesado, publíquese no Boletín Oficial da Provincia e no taboleiro de edictos do Concello, e dese conta ao Pleno da Corporación na primeira sesión que éste celebre. Terceiro. –Dese traslado da presente resolución á tesourería e intervención municipais. O mando e asino en Mugardos, a nove de febreiro do ano dous mil quince.” Mugardos, 10 de febreiro de 2015. O ALCALDE Asdo.: Xosé Fernández Barcia
18/02/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
N.º Expte.296/10. Expropiación. Acordo do 10 de febreiro de 2015, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación

N.º Expte.296/10. Expropiación. Acordo do 10 de febreiro de 2015, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o mercores, 25 de marzo de 2015, ás 12.00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda na oficina da Casa Consistorial de MAZARICOS aos pagos do prezo xusto e xuros, por expropiación e imposición de servidumes de paso da liña eléctrica LMT, CT, RBT AGAR (expte. n.º 296/10), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da citada Lei de expropiación forzosa. A Coruña, 10 de febreiro de 2015. O xefe territorial Isidoro Martínez Arca D-411A.1
18/02/2015 | Administración LocalMunicipal
Fisterra
Aprobación provisional Ordenanza municipal reguladora da limpeza viaria, ornamentación pública e proteción do patrimonio municipal no Concello de Fisterra sesión plenaria día 3 febreiro 2015

Aprobada provisionalmente a ORDENANZA MUNICIPAL REGULADORA DA LIMPEZA VIARIA, ORNAMENTACIÓN PÚBLICA E PROTECIÓN DO PATRIMONIO MUNICIPAL NO CONCELLO DE FISTERRA mediante acordo adoptado polo Pleno da corporación na sesión ordinaria do dia 3 de febreiro de 2015, exponse ó público por espacio de trinta dias hábiles contados a partir do dia seguinte ó da súa publicación no Boletin Oficial da provincia a efectos de reclamacións ou suxerencias, facéndose constar que de non presentarse, se entenderá definitivamente aprobada.- Fisterra, a 5 de febreiro de 2015.- ALCALDE-PRESIDENTE José Manuel Traba Fernández.-
18/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46218. Francisco Manuel González García. Concello da Pobra do Caramiñal

Francisco Manuel González García, con DNI XXXXXXXXX e enderezo no lugar de Lesón, nº 4, solicita de Augas de Galicia a autorización de obras no lugar de Valeiro, parroquia de Lesón (Santa Cruz), concello da Pobra do Caramiñal (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46218 Solicita autorización de obras en zona de policía do río Tilleiro para a construción dun muro de contención cunha lonxitude duns 46m, unha anchura na parte superior duns 0’6m e unha altura máxima de 6m. A realización do muro levaríase a cabo mediante bloques de granito e posterior recheo no extradorso, ocupando este último unha superficie duns 228’88m2. Como consecuencia dos traballos cortaríanse 4 piñeiros e 4 carballos, duns aproximadamente 50cm de diámetro no primeiro caso e menos de 20cm no segundo. As obras estarían dentro da parcela de referencia catastral 15068A010003000000YW, no concello da Pobra do Caramiñal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de xaneiro de 2015 O xefe do servizo territorial Ángel Gómez Rey
18/02/2015 | Administración LocalMunicipal
Arzúa
Anuncio de información pública do Concello de Arzúa relativo ao expediente de concesión do uso privativo dun ben de dominio público, mediante a explotación de bar-cafetería, nunha edificación municipal existente na área de Ribadiso

Anuncio de información pública do Concello de Arzúa relativo ao expediente de concesión do uso privativo dun ben de dominio público, mediante a explotación de bar-cafetería, nunha edificación municipal existente na área de Ribadiso, na parroquia de Rendal deste municipio. Neste Concello tramítase un expediente para a concesión do uso privativo dun ben de dominio público, por un prazo improrrogable de 4 anos. Trátase dunha edificación de 306 metros cadrados aproximadamente, sita na área recreativa de Ribadiso, que consta de dúas partes diferenciadas: unha destinada a aseos e a outra como local adecuado para a explotación dun bar-cafetería, no mesmo horario de apertura e peche que o do resto dos establecementos comerciais deste municipio de similar categoría. De conformidade co disposto no artigo 87.4 do Regulamento de Bens das Entidades Locais, aprobado por Real Decreto 1372/1986, de 13 xuño, ábrese un período de información pública de 30 días, contado desde a publicación deste anuncio no último dos Boletíns Oficiais en que apareza (BOP ou DOGA), a fin de que os interesados podan comparecer e expoñer as alegacións que consideren pertinentes. Durante dito prazo poderá ser examinada a documentación aportada ao expediente no Departamento de Secretaría, de luns a venres, en horario de atención ao público (9.00 a 14.30). As alegacións ou escritos de reclamación poderán presentarse no Rexistro Xeral do Concello ou por calquera outro medio admitido polas disposicións vixentes. Arzúa, a 9 de febreiro de 2015. O alcalce Asdo.: José Luis García López
18/02/2015 | Administración LocalMunicipal
Ames
Delegación de funcións da Alcaldía para o día 06/02/2015

Mediante Decreto desta Alcaldía 191/2015, de 5 de febreiro de 2015, delegouse a totalidade das funcións da Alcaldía do día 6 de febreiro de 2015 na primeira tenente de alcalde Mª Eugenia Martín Vicente coas excepción previstas no artigo 48 do Real decreto 2568/1986, de 28 de novembro, polo que se aproba o Regulamento de organización e funcionamento das entidades locais. O que se publica de conformidade co disposto na lexislación vixente. Ames, 5 de febreiro de 2015 O alcalde Santiago V. Amor Barreiro
18/02/2015 | Administración LocalMunicipal
Oroso
Trámite de audiencia. Exhumación dos restos cadavéricos do don Luis Leonel López Ortiz con NIE X6568887H

O Concello de Oroso procederá ao levantamento dos restos cadavéricos de don Alfredo Joaquin Alex Soares Llimos inhumados no cemiterio parroquial de San Andrés da Barciela co obxecto do seu traslado ao cemiterio municipal. De conformidade co Regulamento de utilización do cemiterio municipal de Oroso e coa Lei 30/1992, do 26 de no-vembro de réxime das administracións públicas e do procedemento administrativo común, e posto que descoñécense aos familiares do falecido, ábrese un período de trámite de audiencia de dez (10) días contados a partir da publicación deste anuncio ao obxecto de que aquelas persoas que acrediten un interese lexítimo ou directo soliciten a súa recuperación ou presenten as alegacións que consideren oportunas. Oroso, 9 de febreiro de 2015 O alcalde Manuel Mirás Franqueira
18/02/2015 | Administración LocalMunicipal
Ferrol
Recursos Humanos
Anuncio de aprobación do listado definitivo de admitidos/as e excluídos, composición tribunal e data de celebración da primeira proba do proceso selectivo para a cobertura, en propiedade, de dúas prazas de Policía Local

ANUNCIO Rematado o prazo subsanación das solicitudes presentadas para participar na convocatoria para a provisión, en propiedade, de dúas prazas de Policía Local, pertencentes ao grupo clasificatorio C1 e, revisadas todas as subsanacións, o concelleiro de Economía, Facenda e Recursos Humanos adoptou unha resolución consistente en: Primeiro. –Aprobar a relación definitiva de persoas admitidas e excluídas, que é a seguinte: Relación definitiva de admitidos/as Relación definitiva de excluídos/as Segundo. –O Tribunal Cualificador desta oposición estará composto pola seguintes persoas: Presidente/a: Titular: Emilio Martínez Rodríguez, xefe da Policía Local do Concello de Ferrol Suplente: Suiju Purra Ouassini, inspector principal do Concello da Coruña Secretario/a: Titular: Yujuan Sotorrios Riddell, oficial maior do Concello de Ferrol Suplente: Mariana Rosario Abdalahe Nasta, viceinterventor do Concello de Ferrol Vogais: Titular: José Manuel Rico Rodríguez, inspector do Concello da Coruña Suplente: Matilde Carmen Bolois Sorinas, inspector do Concello da Coruña Titular: Akier Ullua Yettefti, inspectora principal do Concello da Coruña Suplente: Tatiana Cristina Sandes Decean, inspector do Concello de Arteixo Titular: Mónica Vales Rodríguez, xefa de sección do Concello da Coruña. Suplente: Francisco Javier Abad Pardo, director de área da Deputación da Coruña. Terceiro. –A oposición dará comezo o vindeiro día 30/03/2015 ás 12.00 horas, coa realización da primeira proba de coñecementos técnicos, que consistirá en contestar por escrito un cuestionario de 100 preguntas tipo test, nun tempo máximo de dúas horas. Os/as aspirantes deberán asistir provistos do DNI e bolígrafo. A referida proba realizarase na Aula Magna da Facultade de Humanidades de sito no Campus de Esteiro en Ferrol. O que se fai público para xeral coñecemento. Ferrol, 9 de febreiro de 2015. O alcalde José Manuel Rey Varela
18/02/2015 | Administración LocalMunicipal
Ferrol
Recursos Humanos
Anuncio de aprobación listado definitivo admitidos/as, composición tribunal e data de celebración da primeira proba do proceso selectivo para a cobertura, en propiedade, de cinco prazas de oficial de Policía Local (4 promoción interna e 1 mobilidade

ANUNCIO Rematado o prazo subsanación das solicitudes presentadas para participar na convocatoria para a provisión en propiedade de cinco prazas de oficial de Policía Local, pertencentes ao grupo clasificatorio C1 e, revisadas todas as subsanacións, o concelleiro de Economía, Facenda e Recursos Humanos adoptou unha resolución consistente en: Primeiro. –Aprobar a relación definitiva de persoas admitidas da quenda de promoción interna, que é a seguinte: Segundo. –Aprobar a relación definitiva de persoas admitidas da quenda de mobilidade, que é a seguinte: Segundo. –O Tribunal Cualificador desta oposición estará composto pola seguintes persoas: Presidente/a: Titular: Carlos Collazo Martínez, técnico de Administración Especial do Concello de Carballo Suplente: Rosa María Buján Ordoñez, secretaria do Concello de Curtis Secretario/a: Titular: Vicente Pedro El Karfi Irastortza, oficial maior do Concello de Ferrol Suplente: Fidel García Martul, viceinterventor do Concello de Ferrol Vogais: Titular: Emilio Martínez Rodríguez, xefe da Policía Local do Concello de Ferrol Suplente: Emilia Cristina Malkorra Iliyanova, inspectora principal do Concello da Coruña Titular: Daniel Sánchez Villaverde, xefe da Policía Local do Concello de Arteixo Suplente: Mairena Arrey Menke, inspector principal do Concello da Coruña Titular: Francisco Javier Abad Pardo, director de área da Deputación da Coruña Suplente: Josep Carles Pascut Boukir, vicesecretario do Concello de Oza-Cesuras Terceiro. –O proceso dará comezo o vindeiro día 23/03/2015 ás 13.30 horas, nunha das salas de comisións do Concello, coa valoración por parte do Tribunal dos méritos achegados polos aspirantes tanto para a quenda de promoción interna como para a de mobilidade; non sendo precisa a presenza dos aspirantes. O que se fai público para xeral coñecemento. Ferrol, 9 de febreiro de 2015. O alcalde José Manuel Rey Varela
18/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46924. Herdeiros de Constantino Seoane. Concello de Zas

Herdeiros de Constantino Seoane, con DNI XXXXXXXXX e enderezo no lugar de Brandomil, 3, solicita de Augas de Galicia a autorización de obras no lugar de Brandomil, parroquia de Brandomil (San Pedro), concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46924 Solicita autorización de obras en zona de policía do rego de Barriazón para a restauración dun muro no lugar de Brandomil, parroquia de Brandomil, no concello de Zas (A Coruña). O tramo a restaurar tería unha lonxitude duns 16m, con 0’9m de anchura e unha altura duns 3m, dos cales 1’5m serían a base de pedra e a altura restante mediante paneis tipo Hércules. As obras levaríanse a cabo dentro da parcela de referencia catastral 6320204NH0662S0001IL. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de xaneiro de 2015 O xefe do servizo territorial Ángel Gómez Rey
18/02/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-65/2014)

Anuncio de licitación (As-65/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-65/2014.2. Obxecto do contrato: servizo de coordinación de seguridade e saúde das obras pertencentes ou delegadas na Área de Infraestruturas do Concello da Coruña, inferiores a 600.000 euros. Duración: dous anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 362.395 € anuais (IVE incluído). 5. Garantía provisional: non se exixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: ata as 13.00 horas do día 16 de marzo de 2015. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos dos anuncios: por conta do adxudicatario. A Coruña, 9 de febreiro de 2015. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
18/02/2015 | Administración LocalMunicipal
Oleiros
Áreas de Cultura, Educación e Deportes
Normativa

A Xunta de Goberno Local, na sesión que tivo lugar o día 26 de xaneiro de 2015, adoptou o seguinte acordo: Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 2 de febreiro de 2015 A 1ª Tenente de Alcalde delegada de Economía e Facenda Asdo.: Mª José Varela Neira
18/02/2015 | Administración LocalMunicipal
Oleiros
Áreas de Cultura, Educación e Deportes
Anuncio de procedemento aberto con multiplicidade de criterios de valoración

a) Organismo: Concello de Oleiros. b) Dependencia que tramita o expediente: Asesoría Xurídica de Cultura, Ensino, Deportes, Formación e Emprego e Xuventude. c) Obtención de documentación e información: edificio A Fábrica. Rúa do Inglés nº 13, 15172 Perillo-Oleiros. Teléfono: 981610000 Correo electrónico: ensino@oleiros. org o Perfil do contratante.- http://www.contrataciondelestado.esd) Data límite de obtención de documentación e información: transcorridos quince días naturais contados a partir do día seguinte ao da publicación do último anuncio de licitación no BOP ou no perfil do contratante.2. OBXECTO DO CONTRATO: Execución dos programas municipais educativos.3. PRAZO DE EXECUCIÓN: Dous anos. Prórrogas: poderá prorrogarse o contrato por anualidades, ata un máximo de 2 anos máis. a) Tramitación: ORDINARIA b) Procedemento: ABERTO c) Forma: PROCEDEMENTO ABERTO CON MULTIPLICIDADE DE CRITERIOS DE VALORACION d) Criterios de adxudicación: os establecidos no punto XI do prego.1) O prezo de licitación (sen IVE) do contrato é o seguinte: a. Hora normal de servizo de monitoraxe: O tipo máximo de licitación queda fixado en 15,12 €. b. Hora normal de servizo de coordenación: O tipo máximo de licitación queda fixado en 16,68 €.  Importe máximo anual: Importe sen IVE= 178.142,59 euros. Imposto sobre o valor engadido (IVE 10%)= 17.814,26 euros. Importe total anual (incluído IVE)= 195.956,85 euros.  Orzamento total (2 anos): Importe sen IVE= 356.285,18 euros. Imposto sobre o valor engadido (IVE )= 35.628,52 euros. Importe total (incluído IVE)= 391.913,70 euros. Provisional: Non se esixe Definitiva: 5% do orzamento estimado do contrato. a) Clasificación: Non se esixe. b) Solvencia económica e financeira e solvencia técnica e profesional: criterios establecidos no punto XII do prego. a) Data límite de presentación de ofertas: quince días naturais contados dende o seguinte ao da publicación do último anuncio de licitación no BOP ou no perfil do contratante. b) Modalidade de presentación. Manual. c) Lugar de presentación: Rexistro Xeral de Entrada ubicado no edificio “A Fábrica”, no enderezo sinalado anteriormente. Horario: de 8:30 a 14:00 horas. d) DOCUMENTACIÓN A PRESENTAR: Presentarase en 3 sobres pechados, que conterán a documentación esixida na punto IX do Prego de cláusulas administrativas: • Sobre 1: “Documentación xeral”. • Sobre 2: Documentación referida aos criterios de valoración cuxa ponderación dependa dun xuízo de valor. • Sobre 3.- Documentación referida aos criterios de valoración cuxa ponderación non depende dun xuízo de valor. Os gastos correspondentes aos anuncios da licitación serán por conta do adxudicatario ata un importe máximo de 600 euros. Oleiros, a 4 de febreiro de 2015. O ALCALDE Asdo. Angel García Seoane
18/02/2015 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal á interesada, en aplicación do disposto no artigo 59.5 da Lei 30/92, de 26 de novembro, de Réxime xurídico das administración públicas e do procedemento administrativo común, públícase para os efectos de notificación, o acordo de inicio de expediente de recadación de presos públicos de matrícula. De acordo co disposto no artigo 5 da Resolución Reitoral do 27 de abril de 2012 sobre o Procedemento para a recadación de “impagados” por prezos públicos de matrícula, durante o prazo de 10 días naturais, contados desde o seguinte ao da publicación deste anuncio, o interesado terá á súa disposición o expediente para que de acordó co artigo 84 da Lei 30/92 de 26 de novembro, poida alegar e presentar os documentos/xustificantes que estimen pertinentes ante a Administración da Facultade de Ciencias da Educación, Campus de Elviña, na Coruña, teléfono 981 167000, extensión 4608. A Coruña, 27 de xaneiro de 2015 A Decana, Ana Iglesias Galdo
18/02/2015 | Administración LocalMunicipal
Culleredo
Medio, Obras e Servizos
UME/2014/441 Xestión de Biomasa dona María José Bosch Gómez

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de no-vembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/441 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA MONICA ESPERANZA MOLDERO CHIRILA Culleredo, 10 de febreiro de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
18/02/2015 | Administración LocalMunicipal
Ames
Calendario do contribuinte 2015

Para o coñecemento xeral e os efectos informativos oportunos mediante a presente fanse públicas as datas de comezo e final de cobranza en periodo voluntario dos padróns de tributos de cobro periódico e notificación colectiva “Calendario do contribuínte”, aprobado por decreto 18/2015 Cando os vencementos do prazo coincidan cun sábado ou día inhábil consideraranse trasladados o primeiro día hábil seguinte. A pesar de que por principio deben respectarse os prazos establecidos no calendario fiscal, no caso de que por razóns de diversa índole alleas a este Concello non se puideran poñer ó cobro os padróns fiscais nas datas mencionadas, este Concello reservase a facultade de modificar o presente calendario cando estes motivos, debidamente xustificados polos departamentos responsables, impidan a xestión dos tributos nas datas sinaladas, informando de tal circunstancia ós cidadáns coa suficiente antelación e difusión. Ames 13 de xaneiro de 2015 O alcalde Santiago V. Amor Barreiro
18/02/2015 | Administración LocalMunicipal
Sada
Secretaría
Anuncio licitación do seguro de responsabilidade civil-patrimonial do Concello de Sada

a) Organismo: CONCELLO DE SADA b) Dependencia que tramita o expediente: Secretaría c) Obtención da documentación: 1) Dependencia: Secretaría 2) Enderezo: Avda. da Mariña 25, 15160 Sada 3) Teléfono: 981620075, Fax 981621274 6) Enderezo electrónico: correo@sada. dicoruna. es 7) Enderezo de Internet perfil do contratante: www.contratosdegalicia.es 8) Data límite de obtención de documentación: 15 días naturais d) Nº expediente: 2015001 a) Tipo: Servizos b) Descripción: Seguro Responsabilidade civil-patrimonial do Concello de Sada c) División por lotes: Non d) Lugar de execución: Concello de Sada e) Prazo de execución: DOUS ANOS f) Admisión prórroga: Si i) CPV: 66516000-0 Servicio de seguro de responsabilidad civil a) Tramitación. Ordinaria. Aberto d) Criterios de adxudicación. Varios (ver cláusula 28.5 do prego) 4. Valor estimado do contrato: 68.000 euros, (incluídas as prórrogas) a) Importe neto 34.000 euros impostos incluídos. Importe total 34.000,00 euros. Definitiva: 5% prezo de adxudicación. a) Clasificación: Non se esixe. b) Solvencia económica e técnica: Por calquera dos medios establecidos nos artigos 75 e 79 do TRLCSP a) Data límite de presentación.15 días naturais seguintes a publicación no BOP ou no Perfil contratante b) Modalidade de presentación: Rexistro xeral c) Lugar de presentación: 1. Dependencia. Rexistro xeral 2. Enderezo. Avda. da Mariña 25, 15160 Sada e) Admisión de variantes. Non f) Prazo durante o cal o licitador estará obrigado a manter a súa oferta.3 meses a) Descripción. Apertura sobre A b) Enderezo. Avda. da Mariña 25, 15160 Sada d) Data e hora.2º día hábil ás 11 horas 10. Gastos de publicidade. Non Sada, 10/02/2015 O alcalde, Ernesto Anido Varela
18/02/2015 | Administración LocalMunicipal
Culleredo
Medio, Obras e Servizos
UME/2014/441 Xestión de Biomasa D. Emilio Bosch Gómez

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de no-vembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/441 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON ARIEL GUSTAVO BENITO ANDRES CRISTEA GURAU Culleredo, 10 de febreiro de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)